Топ 15 най-опасни породи кучета | LifeStyle Framar.bg
Назад | Начало Лайфстайл Аз и моето семейство Домашен любимец Топ 15 най-опасни породи кучета
Всеки е виждал предупредителна табела на вратата на някоя къща, гласяща "Внимание, зло куче!". И всеки е чувал ужасяващи истории за инциденти с кучета, нахвърлили се върху човек с тежки или дори фатални последствия за жертвата.
Въпреки че определението "опасно" или "кръвожадно" куче не може и не бива да се дава с лека ръка на всички представители на определена порода, тъй като има много други фактори, предопределящи поведението и реакциите на животното в дадена ситуация. Някои видове се ползват с по-лоша слава от други и за това си има обективни причини.
Или иначе казано – ако искате вашият четириног приятел не просто да маха радостно с опашка, когато ви види, а да е готов да се нахвърли върху всеки, когото счете за недружелюбно или агресивно настроен, бихте могли да се спрете на куче от някоя от тези 15 породи. За да развиете тези качества у него и съответно – за да потиснете тези му импулси – ще трябва да положите специални усилия при възпитанието на животното, но знайте, че в крайна сметка вие ще сте тези, които ще носят отговорност за поведението му.
Дори да нямате и да не планирате да си взимате куче, за вас ще е от полза да сте наясно с особеностите в нрава и поведението на тези 15 породи, тъй като кучетата са най-популярният домашен любимец в градска среда, наред с котките, и бихте могли да се озовете очи в очи с животно, склонно към агресивно поведение, особено ако бъде стимулирано волно или неволно от вашите действия.
Тази японска порода кучета, чието име произлиза от това на префектурата Тоса, се характеризира с голям ръст (до 80 см и за двата пола), масивно набито телосложение и изключителна физическа сила. Първоначално Тоса ину е развъждан като бойно куче, а в наши дни – като куче пазач. Тъй като има твърд и упорит характер, дресирането му не е от най-лесните. Породата е считана за агресивна и в някои страни притежанието на куче Тоса ину е забранено от закона.
Още едно куче от рода на мастифите, само че с италиански произход. Известно е като "куче на мафията" заради всеотдайната си привързаност към членовете на семейството, с което живее и жестокостта към всеки, когото счете за техен враг. Кане корсо е едро, мускулесто и мощно животно с изненадваща предвид габаритите му грациозност. Много важно при отглеждането му е да започне да се социализира възможно най-рано, тъй като по природа е много подозрително към всички непознати. Считано е за наследник на бойните кучета, използвани от римляните в битки.
Известен още като пакистански булдог, този род едрогабаритни кучета (достигат ръст 90 см и тегло 90 км) е създаден чрез кръстосването на пакистански мастиф с пакистански бултериер, с основно предназначение да участват в битки. За да бъде гледан в домашни условия, Гул Донг трябва да бъде трениран и дресиран от опитен стопанин, способен да наложи волята си над неговата.
Едно от най-малките като размер и най-древни кучета, включени в тази класация, известно още като африканско нелаещо куче или конго-териер. Много характерни за басенджи са неумението му да лае (вместо това издава всевъзможни забавни звуци), завитата като геврече опашка и обърнати напред щръкнали учи. Очевидно е, че басенджи не би могло да нанесе пораженията, на които са способни повечето от гореописаните породи, но не подценявайте това куче, чийто образ може да бъде открит на множество египетски фрески. Ако бъдат лишени от внимание и не им се осигуряват достатъчно разходки, басенджи могат да станат трудно контролируеми, а подозрителността им към непознати да прерасне в агресия.
Санбернарите са едни от най-едрите кучета изобщо, достигайки тегло от 100 килограма и ръст 85 сантиметра. Създадени от монасите от Санбернарския манастир, намиращ се в Алпите, тези кучета се ползват със славата на самоотвержени спасители, каквито действително са, което обаче не означава, че не могат да бъдат деструктивни. Подобно на другите породи, отличаващи се с особено големи размери, те трябва да бъдат обучавани компетентно от съвсем малки и най-вече да се социализират, така че да контролират поведението си, когато някой извън близкото им обкръжение навлезе на тяхна територия.
За отглежданото в градска среда куче от породата американски булдог също е много важно да се социализира от рано и да бъде под грижите на вещ и всеотдаен стопанин, способен да се наложи над упорития му характер. Имайки много силен защитнически инстинкт, което е характерно качество за кучетата пазачи, американският булдог, който е по-висок и по-слаб от английския си роднина и на който можете да разчитате за охраната на едрия рогат добитък и недопускането на дребни вредители в обора ви, се отнася крайно подозрително и нерядко враждебно към непознати хора и кучета.
Известен още като немски мастиф или датски дог, немският дог (на английски Great Dane) е едно от най-високите кучета, достигайки човешки ръст, когато се изправят на задните си лапи. Въпреки че е много любвеобилен и се привързва силно към членовете на домакинството, ако не бъде отглеждан и възпитаван правилно, немският дог, чието оригинално предназначение е било да се използва за лов на глигани и елени, може да стане много недоверчив и агресивен спрямо всички нови за него субекти и ситуации, включително към непознати хора и животни.
Редактор: д-р Деница Русева-Терзиева
pixabay.com, publicdomainpictures.net
Коментари към Топ 15 най-опасни породи кучета
на 03 June 2020 в 12:39
Коментирайте "Топ 15 най-опасни породи кучета"
преди 258 дни, 47 мин.
преди 372 дни, 51 мин.